# Denne læseguide understøtter metoden stilladseret læsning. Læs mere om metoden i artiklen [*Understøttende tekstlæsning styrker elevernes læseudvikling*](https://emu.dk/eud/dansk/laesning/understottende-tekstlaesning-styrker-elevernes-laeseudvikling) af Bettina Buch.

Læseguide – en oversigt

### Udformning

* Kort, genkendelig, letlæselig

### Fire arbejdstrin

* at vælge tekster
* at finde læseformål
* at prioritere og udvælge i teksten
* at udarbejde aktiviteter til teksten

### Aktiviteter

* **Læs og skriv**: her skal kursisterne læse et afsnit og skrive en besvarelse af en stillet opgave. Dette støtter deres læseforståelse, idet man ved, at skrivning støtter læseforståelsen.
* **Organisér**: Det er her, man f.eks. beder kursisterne om at organisere stoffet i en model, skema, mindmap e. lign. Dette giver en forståelse af og overblik over det læste. Dette egner sig f.eks. til tekster med faktuelle oplysninger i en form for hierarki eller system, opremsninger osv.
* **Tænk efter**: Her beder man kursisterne om at bruge deres viden fra tidligere og sætte det i spil i forhold til et læst afsnit vha. en opgave.
* **Skimmelæs**: Dette passer til et mindre vigtigt afsnit i forhold til læseformålet. Det kan læses let. Man kan i guiden give et hint om, hvad læseren lige skal nå at få øje på.
* **Spring over**: Dette er ikke vigtigt i teksten i forhold til læseformålet. Det må springes over (men må naturligvis gerne læses).
* **Mundtligt**: Et tekststykke, der egner sig bedst til en mundtlig aktivitet. Der kan være afsnit, der bedst bearbejdes mundtligt, f.eks. i form af klassediskussioner.
* **Tjek din forståelse**: Her beder man kursisterne om at metareflektere over, om de har fået det ud af teksten, som læseformålet angav, de skulle nå til. Dette støtter kursisternes i at læse med forståelse. Dette kan lægges til sidst og samlet for hele klassen.

Se mere i bogen *Bedre tekstlæsning på ungdomsuddannelserne. Strategier og læseguides* af Buch, Bremholm og Lützen. 2020.